da fr cs da da fr he en da da it de da da da nb da da da da da da pl da da da da da nb da pl da fr da da da da da da da da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Lige før jul fik vi fat i det lækreste lammekød; opdrættet helt lokalt. Vi har tidligere købt et par lam om året sammen med nogle venner, men deres lammeforbindelse løb tør for nogle år siden, så vi har savnet et lækkert stykke lam på middagsbordet.
Heldigvis kunne Google hjælpe, og da vi ringede til den lokale opdrætter, viste det sig at de lige havde fået slagtet, og “vi da bare kunne komme og hente et helt lam med det samme”. Som sagt, så gjort (gudskelov for en stor fryser), så nu står der igen lam på menuen herhjemme.
Simremad med lam er som regel helt sublimt, så med inspiration fra denne ret med svin og linser, samt hvad køleskabet gemte, fik jeg fremtryllet en skøn lammeret. Man behøver ikke nødvendigvis at tænke i etniske krydderier for at lave en ret med linser, da de også spiser en del linser i Frankrig, og da jeg havde en rest portvin fra nytårssovsen, blev det basen i smagssætningen af linserne. Det smagte intet mindre end fantastisk, så tag da lige og prøv det
Og ja, du kan sagtens bruge rødvin i stedet for portvin – og hvis du har et lammeslag, kan det også bruges i stedet for bov, så skal det bare have 3 timer ved 150 grader.
Lammebov i linser (6 pers.)
1 udbenet lammebov (ca. 1300 g)
200 g delikatesselinser eller linser fra Puy
2 tsk tørret timian (eller 2 spsk frisk)
2 dl. vand (alternativt 4 dl. rødvin)
Saft af ½ citron
Bred den udbenede lammebov ud på et bræt, og drys med 1 tsk tørret timian, 1 fed finthakket hvidløg, ½ tsk salt og lidt kværnet peber. Rul boven stramt sammen og snør den eller hold den sammen med nogle kødnåle.
Varm en stegegryde, der kan gå i ovnen, op med lidt olie i bunden og brun boven på alle sider.
Skræl persillerødderne og hak dem fint. Hak desuden løg og hvidløg. Når boven er brunet af, lægges den på en tallerken og løg, hvidløg og persillerødder brunes af i gryden. De må godt få lidt farve, men skal ikke brankes. Tilsæt tomatpuré og svits den let. Hæld portvin og vand på, lad det koge op og tag så gryden fra varmen. Tilsæt linser, laurbærblade, den sidste teskefuld tørret timian samt lidt salt og peber. Rør rundt og læg boven ovenpå. Læg låg på gryden og sæt den i ovnen ved 175 grader i 2 timer.
Tag boven op og læg den på et bræt med et stykke folie over. Lad den trække i et kvarter førend den skæres i skiver. Smag linserne til med citronsaft og evt. en smule salt.
Læg boven ovenpå linserne og drys med rigeligt persille. Servér retten i gryden; evt. med et stykke brød til.
Ugens madplan uge 41 – Milles mad siger:
7. oktober 2018 kl. 20:48
[…] Lammebov med linser. Grønt til afhænger af kassen, der kommer […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.